google/wiki40b huggingface dataset:
निवेदिता सेतु

निर्माण और इतिहास

हुगली नदी पर, राष्ट्रीय राजमार्ग-२ के रास्ते, नए पुल को निर्मित करने की आवश्यक्ता, विवेकानन्द सेतु के उम्र और अतिरिक्त ट्रैफिक के कारण कमज़ोर हो जाना था। विवेकानन्द सेतु, जिसे, दक्षिणेश्वर और बाली, हावड़ा के बीच, १९३१ में निर्मित किया गया था, उत्तर भारत और उत्तर बंगाल के अन्य शहरों को कोलकाता से जोड़ने वाला बहुत ही अहम सड़कमार्ग था, क्योंकि दिल्ली और मुम्बई से आने वाले राजमार्ग इसपर से ही गुज़रा कर कोलकाता से जुड़ते थे। बहरहाल, यह पुल आधुनिक समय की भारी ट्रैफिक को समर्थित करने योग्य नहीं था, तथा उम्र की वजह से काफी कमज़ोर भी हो गया था। अतः इस मार्ग पर से गुज़रने वाली भारी गाड़ियों का रास्ता मोड़ने के लिए एक नया पुल बनाना आवश्यक हो गया था।
इस पुल का के निर्माण में कुल ६५० करोड़ की लागत आई थी। निर्माण अप्रैल २००४ में निर्माण कंपनी लार्सन एंड टर्बो द्वारा शुरू हुआ और जुलाई २००७ में इस पुल को यातायात के लिए खोल दिया गया।

विशेष आवश्यकता

इस पुल के डिज़ाइन की विशेष आवश्यकता यह थी कि इस पुल को जानबूझकर छोटे आकार का और काम भव्य बनाया जाय, ताकि यह पुराने विवेकानन्द सेतु के दृश्य को खराब न करे, और ना ही इसकी भव्यता, ऐतिहासिक दक्षिणेश्वर काली मन्दिर की भव्यता और सौन्दर्य को कम कर दे, और फिरभी इतना मज़बूत हो, की तेज़ रफ़्तार, भारी मारवाहक गाड़ियों के ६ लेनों के भार को आराम से उठा सके। छोटे और काम भव्यता के साथ-साथ अत्यन्त मज़बूती की इन दोनों आवश्यकताओं को एक साथ पूरा करने के लिए, एक्स्ट्राडोज़ डिज़ाइन को चुना गया। इस पुल का डिज़ाइन ऐसा है कि इसके मुख्यरचना की ऊँचाई, दक्षिणेश्वर मन्दिर के शिखर से कम है।

तकनीकी विशेषता

यह पुल एक बहुअवधि युक्त, एकस्तर केबल समर्थित, एक्स्ट्राडोज़ीय पुल है, जो छोटे स्तंभों पर समर्थित है। यह भारत में निर्मित पहला एक्स्ट्राडोस पुल है। इसमें सात निरंतर अवधियाँ हैं, जिनमें प्रत्येक की लंबाई ११० मीटर है, जिन्हें मिलाकर इस सेतु की कुल लम्बाई ८८० मीटर होती है। इसपर समर्थित वहानमार्ग की चौड़ाई २९ मीटर है और यह एक साथ ६-लेन ट्रैफ़िक ढोने में सक्षम है।
इस पुल की मुख्यरचना में २९ मीटर चौड़े २५४ सिंगल-बॉक्स पूर्वतःबलाघातित कंक्रीट के गर्डर हैं, जिनका वज़न १४० से १७० टन तक है। इन गर्डरों में कठोरता बढ़ाने हेतु अतिरिक्त युक्तियाँ भी मौजूद हैं। इन बॉक्स गर्डरों के अलावा अतिरिक्त पश्च-तनाव प्रदान करने के लिए केवल एक ही समतल में १४-मीटर ऊँचे स्तंभों से जुड़े हुए केबल हैं। यह केबल और गर्डर दोनों मिलकर इस पुल को इसकी आवश्यकता अनुसार माध्यम आकार और काम ऊँचाई के साथ काम निर्माण सामग्री का उपयोग करते हुए एक अत्यंत मज़बूत पुल बनाती है, जोकि बहुत अधिक वहनक्षमता रखता है। इसके संरचनात्मक विशेषताओं में इस पुल को विशेष रूपसे आकार व ऊँचाई में छोटा तथा कम भव्य बनाने की बात थी, ताकि ऐसे किसी पुल की भव्यता के आगे, इसके पूर्वी छोर के निकट अवस्थित ऐतिहासिक व आध्यात्मिक महत्ता रखने वाली दक्षिणेश्वर काली मन्दिर की भव्यता व सौन्दर्यात्मक आकर्षण कम ना पड़ जाए। इसीलिए इस एक्सट्रडोस बनावट का चयन किया गया था।
लीवर सिरोसिस

रोग के लक्षण

लीवर सिरोसिस होने पर व्यक्ति स्वयं को बीमार महसूस करता है, शुरूआती चरण में कोई खास लक्षण नहीं दिखते, लेकिन जैसे ही बीमारी बढ़ती है लक्षण दिखने शुरू हो जाते हैं। इनमें से कुछ प्रमुख लक्षण इस प्रकार है. भूख कम लगना और ऊर्जा का कम होना ( थकान),वजन में कमी या फिर अचानक वजन का बढ़ जाना,चोट के निशान की तरह शरीर पर लाल-लाल चकते आना,त्वचा व आंखों का रंग पीलापनयुक्त होना,त्वचा में खुजलाहट,एड़ी के जोड़ पर एडिमा होना, सुजन होना तथा पैर और पेट में भी सुजन के लक्षण दिख सकते है,मूत्र का रग भूरां या संतरे के रंग का होना,मल का रंग बदल जाना भ्रम, अनिर्णय, स्थितिभ्रांति जैसी स्थिति का होना या फिर व्यक्तित्व में अन्य कई तरह के बदलाव आना,मल में रक्त आना, बुखार होना इत्यादी लीवर सिरोसिस की पहचान कैसे होगी? लीवर रोग के विशेषज्ञ चिकित्सक इस बीमारी का बड़ी आसानी से पहचान कर लेते हैं. बस उन्हें कुछ शारीरिक जांच या बहुत हुआ तो कुछ रक्त जांच कराने की जरुरत होती है, इस जांच लीवर फंक्शन टेस्ट औक कंप्यूट टोमोग्राफी ( सीटी स्कैन), अल्ट्रासाउंड या फिर एक विशेष जांच फाइब्रोस्कैन से आसानी से इस बीमारी की डायग्नोसिस किया जा सकता है.

निदान

लीवर सिरोसिस के लिए अब तक कोई शर्तिया इलाज नहीं है, दवाओं से इसके बढ़ने की प्रक्रिया की रोकथाम की जा सकती है, लीवर की कोशिकाओं को क्षतिग्रस्त होने से बचाया जा सकता है और इस बीमारी से होने वाली परेशानियों को कम किया जा सकता है. लीवर सिरोसिस का इलाज उसके कारणों पर निर्भर होता है: – शराब पीने से सिरोसिस होता है, तो पहले शराब पीना छोड़े, इससे बीमारी बढ़ने की रफ्तार धीमी हो जाएगी. हेपेटाइटिस बी या सी से पीड़ित सिरोसिस के मरीजों को डाक्टर पहले एंटीवायरल दवाए दे कर लीवर कोशिकाओं को क्षतिग्रस्त होने से बचाए. अगर कोई मरीज आॅटोइम्युन बीमारी के कारण से या फिर विल्सन डिजिज, या हेमोक्रोमैटोसिस से सिरोसिस से पीड़ित है तो उसके इलाज अलग-अलग होंगे. दवा के जरिये सिरोसिस के लक्षणों को नियंत्रित किया जा सकता है. एडिमा या जलोदर का इलाज आहार में नमक को नियंत्रित कर किया जा सकता है. इस दवा को ड्यूराइटिस के नाम से जाना जाता है इसका इस्तेमाल एडिमा के दौरान अतिरिक्त फ्लूड जमा होने पर उसे निकालने के लिए किया जाता है. दवा और आहार की सहायता से इस बीमारी की वजह से मानसिक कार्य प्रभावित होने वाले मरीजों का आरंभिक इलाज किया जाता है. जुलाब जिसे कि लैक्टूलोज कहते हैं इसके उपयोग करने से आंतों से टाक्सिन का तेजी से अवशोषण होता है डॉ प्रवीण शर्मा, गैस्ट्रोइंटेरोलाजिस्ट श्रीगंगा राम अस्पताल
वृष तारामंडल

तारे

वृष तारामंडल में १९ मुख्य तारे हैं, हालांकि वैसे इसमें १३२ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से ५ के इर्द-गिर्द गृह होने की शंका थी। वृष तारामंडल के क्षेत्र में सब से चमकीला तारा रोहिणी (अंग्रेज़ी में Aldebaran) है, जो एक हलके नारंगी रंग का तारा है। इसका दूसरा सब से रोशन तारा बेटा टाओरी है, जो एक लाल दानव तारा है।
अगोना

अगोना उत्तर प्रदेश के बस्ती जिले में बसा एक गाँव है। अगौना को सांसद आदर्श ग्राम घोषित किया गया है।
नारायण जगन्नाथ माध्यमिक विद्यालय

नारायण जगन्नाथ माध्यमिक विद्यालय कराची में स्थित सिंध का पहला सरकारी विद्यालय है। इसकी स्थापना अक्टूबर १८५५ में ६८ छात्रों के साथ की गई थी। मूल भवन को वर्तमान भवन से १८७६ में बदल दिया गया था।
मार्च १९१६ में, विद्यालय में ४७७ विद्यार्थी थे, जिनमें से ३५० हिन्दू, ३२ ब्राह्मण, १० जैन, १२ मुसलमान, ६६ पारसी और सात भारतीय यहूदी थे।
उल्लेखनीय भूतपूर्व छात्रों में जमशेद नूस्सरवांजी मेहता हैं, जो १९६१ में कराची के पारिषद निर्वाचित हुए और फिर १९२२ में परिषद के अध्यक्ष चुने गए। १९३३ में वे कराची के नगराध्यक्ष (मेयर) बनें जब कराची नगर निगम का गठन हुआ था।
१७८४ ईसा पूर्व

१७८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्तन-पम्प

स्तन पम्प (breast pump) एक यांत्रिक युक्ति है जो दूधयुक्त (दुधारू) स्त्रियों के स्तन से दूध निकालने के लिये प्रयुक्त होता है। स्तन-पम्प हाथ से चलने वाले या पैर से चलने वाले या बिजली से चलने वाले हो सकते हैं।
इसका उपयोग उन स्त्रियों के लिये अधिक उपयोगी है जो काम के लिये बच्चों से दूर रहतीं हैं। ऐसी स्थिति में सुबह एक बार दूध निकालकर उसे बोतल में भरकर रख दिया जाता है और दिन भर शिशु को बोतल में भरकर दिया जा सकता है।
भंवरकुआ

इलाका

का एक बहुत कुछ motels, होटल और हाउसिंग सोसायटी खिल रहे हैं यहाँ. वहाँ रहे हैं अधिक से अधिक 15 क्षेत्रों में जो घरों में 5000 से अधिक मकान हैं ।

परिवहन

एबी रोड एवं खंडवा रोड (SH-27) पर स्थित होने के कारण, यहाँ कई सिटी बस मार्ग (नं. 7,11,एम-4 और एम-6) चालायीं जाती हैं, किराए ₹5.00 से लेकर  ₹15.00 या और भी अधिक दूरी के आधार पर होता है.
ऑटोरिक्शा, मेट्रो, टैक्सी, सिटी बस, टाटा मैजिक और विभिन्न निजी टैक्सियों जैसे उबर, मेरु कैब, जुगनू और ओला कैब्स उपलब्ध हैं.
मस्तिष्क ज्वर

मस्तिष्कशोथ या मस्तिष्क ज्वर या इन्सेफ्लाइटिस रोग (Encephalitis) विषाणु के प्रकोप से होता है। इसमें मस्तिष्क में अत्यधिक सूजन आ जाती है।

लक्षण

मस्तिष्कशोथ के लक्षण अस्पष्ट होते हैं, लेकिन डॉक्टरों का कहना है कि इससे दिमाग में ज्वर, सिरदर्द, ऐंठन, उल्टी और बेहोशी जैसी समस्याएं पैदा हो जाती हैं। रोगी का शरीर निर्बल हो जाता है। वह प्रकाश से डरता है। कुछ रोगियों (बहुत कम) के गर्दन में जकड़न आ जाती है। डॉक्टरों के मुताबिक यहां तक कि रोगी लकवा के भी शिकार हो जाते हैं। ये सभी लक्षण मस्तिष्क की सुरक्षा प्रणाली के क्रियाशील (ऐक्टिव) होने के कारण प्रकट होते हैं क्योंकि सुरक्षा प्रणाली संक्रमण से मुक्ति पाने के लिये क्रियाशील हो जाती है।

रोग के कारक

यह रोग एक प्रकार के विषाणु (वायरस) से होता है। यह विषाणु इतने सूक्ष्म होत हैं कि साधारण सूक्ष्मदर्शी (माइक्रोस्कोप) से भी नहीं देखे जा सकते हैं। इस रोग का वाहक मच्छर किसी स्वस्थ्य व्यक्ति को काटता है तो विषाणु उस व्यक्ति के शरीर में प्रवेश कर जाते हैं और लगभग ४ दिन से चौदह दिन के अन्दर उस व्यक्ति में इस रोग के लक्षण दिखने लगते हैं।

रोकथाम

मच्छरों से बचाव व टीकाकरण ही इस बीमारी से बचने का उपाय है। इसका टीका काफी प्रभावी है और इसका कोई साइड इफेक्ट नहीं है।
फिर सुबह होगी

कहानी

यह कहानी सुगनी नामक एक लड़की की है। जिसका कोई लक्ष्य नहीं था और कोई आशा भी नहीं था। वह केवल अपने माँ के जैसे वही कार्य को कर रही थी। लेकिन उसे जब बाहरी दुनिया के बारे में पता चलता है तो उसे भी इच्छा होती है कि वह भी उसी प्रकार जीवन बिताए जैसे अन्य लोग। इसी पर यह कहानी आधारित है।
ख़रीफ़ की फ़सल

इन फसलों को बोते समय अधिक तापमान एवं आर्द्रता तथा पकते समय शुष्क वातावरण की आवश्यकता होती है। उत्तर भारत में इनको जून-जुलाई में बोते हैं और इन्हें अक्टूबर के आसपास काटा जाता है।

नामोत्पत्ति

अरबी भाषा में 'ख़रीफ़' (خريف‎) शब्द का मतलब 'पतझड़' है। ख़रीफ़ की फ़सल अक्टूबर में पतझड़ के मौसम में तैयार होती है इसलिए इसे इस नाम से बुलाया जाता है।
पक्कीरिस्वामी चंद्र शेखरन

पक्कीरिस्वामी चंद्र शेखरन को सन २००० में भारत सरकार ने विज्ञान एवं अभियांत्रिकी क्षेत्र में पद्म भूषण से सम्मानित किया था। ये कर्नाटक राज्य से हैं।
रूस के गणतंत्र

रूस एक संघ है जो प्रशासन के लिए 83 संघीय खंडों में बांटा गया है, जिनमें से 21 गणतंत्र का रुतबा रखते हैं। गणतंत्र ऐसे इलाक़ों को बनाया जाता है जहाँ कोई ग़ैर-रूसी जाति रहती हो या जो ऐसी किसी जाति का ऐतिहासिक क्षेत्र हो। रूस के अन्दर कई दशकों और शताब्दियों से लोगों का प्रवास जारी है इसलिए यह ज़रूरी नहीं है के जिस जाति के नाम से कोई गणतंत्र बना हो वह जाति उस क्षेत्र में आधुनिक काल में भी बहुसंख्यक हो।

संवैधानिक स्थिति

गणतंत्रो को अपनी सरकारी भाषा स्वयं चुनने का अधिकार है। उनका अपना संविधान होता है। सन् 2010 तक इनके शासकों को अपने आप को "राष्ट्रपति" का ओहदा देने का अधिकार था लेकिन अब यह केवल रूस के राष्ट्रपति के लिए आरक्षित है। गणतंत्रों के मुख्य प्रशासक चुने जाते हैं और वे काफ़ी शक्तिशाली होते हैं। कभी-कभी गणतंत्रों की संसदें ऐसे नियम भी बना चुकी हैं जो केन्द्रीय सरकार के नियमों का उल्लंघन करते हैं। कुछ गणतंत्रों में अलगाववादी गुट सक्रीय हैं जो रूस की एकता तोड़कर उस से अलग होना चाहते हैं।
२२४९ ईसा पूर्व

२२४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इनस्क्रिप्ट

इनस्क्रिप्ट (अंग्रेज़ी: InScript, इंडियन स्क्रिप्ट का लघुरूप) भारतीय भाषी लिपियों का मानक कीबोर्ड लेआउट है। यह कम्यूटर हेतु एक टच टाइपिंग कुंजीपटल खाका है। यह कुंजीपटल खाका भारत सरकार द्वारा भारतीय लिपियों के लिये मानक के रूप में स्वीकृत है। यह भारत की भाषायी सॉफ्टवेयर के लिये नामी कम्पनी सी-डैक द्वारा विकसित है। यह देवनागरी, बंगाली, गुजराती, गुरुमुखी, कन्नड़, मलयालम, ओड़िया, तमिल तथा तेलुगू आदि सहित १२ भारतीय लिपियों का मानक कीबोर्ड है।

इतिहास

भारतीय भाषाओं के कीबोर्ड मुख्य रूप से तीन भागों में वर्गीकृत हैं - इनस्क्रिप्ट, फोनेटिक तथा टाइपराइटर (रेमिंगटन)। इनस्क्रिप्ट कीबोर्ड का मानकीकरण "डिपार्टमेण्ट ऑफ इन्फॉर्मेशन टैक्नोलॉजी" (DIT) द्वारा किया गया तथा "ब्यूरो ऑफ इण्डियन स्टैण्डर्ड" (BIS) द्वारा इसे राष्ट्रीय मानक घोषित किया गया। BIS ISCII डॉक्यूमेण्ट (IS 13194:1991) में विभिन्न भारतीय भाषा लिपियों के कीबोर्ड लेआउट का उल्लेख है।

इनस्क्रिप्ट कुंजीपटल का विन्यास

हिन्दी (देवनागरी) 
इनस्क्रिप्ट का कुंजीपटल विन्यास सभी भारतीय लिपियों हेतु समान है। अधिकतर भारतीय लिपियाँ ब्राह्मी लिपि से निकली हैं, इसलिये उनका वर्णक्रम समान है। इसी गुण के आधार पर इनस्क्रिप्ट कीबोर्ड का खाका विकसित किया गया। इस कीबोर्ड के ध्वन्यात्मक/वर्णक्रम गुण के कारण एक व्यक्ति जो कि किसी एक लिपि में इनस्क्रिप्ट टाइपिंग जानता हो वह सभी भारतीय लिपियों में, बिना उस लिपि के ज्ञान के भी श्रुतलेखन द्वारा टाइप कर सकता है। उदाहरण - तेलुगू में राम लिखना हो या हिन्दी में, दोनो दशाओं में समान कुंजियाँ दबाने से काम बन जाता है अर्थात यदि आप देवनागरी में टाइप करना जानते हैं तो तेलुगू में भी लिख सकते हैं।
टीवीऍस कम्पनी का देवनागरी इन्स्क्रिप्ट द्विभाषी कीबोर्ड। कुछ कम्पनियों ने इन्स्क्रिप्ट चिह्न मुद्रित भौतिक कीबोर्ड भी बनाये हैं। इस प्रकार की लेआउट वाले कम्प्यूटर कीबोर्ड व्यावसायिक उत्पाद के रूप में उपलब्ध हैं। ये कीबोर्ड ३०० रुपये तक में भी उपलब्ध हैं।

विभिन्न प्रचालन तन्त्रों में इनस्क्रिप्ट कीबोर्ड

आजकल के नये प्रचालन तंत्रों, जैसे- विंडोज़ (२०००, ऍक्सपी़, विस्ता, ७). लिनक्स एवं मॅक ओऍस में इन्स्क्रिप्ट कीबोर्ड अन्तर्निर्मित (इन-बिल्ट) आता है। यह कुछ मोबाइल फोनों में भी उपलब्ध है। यह विंडोज़ मोबाइल ५.०, ६.० तथा ६.१ में आयरॉन्स हिन्दी सपोर्ट के जरिये उपलब्ध है।
विंडोज़ में देवनागरी हेतु मुख्यतः दो कीबोर्ड होते हैं, हिन्दी हेतु Hindi Traditional तथा संस्कृत हेतु Devanagari-INSCRIPT नाम से। Hindi Traditional में Alt, Ctrl तथा AltGr संयोजन में रोमन के बहुधा प्रयोग होने वाले चिह्न रखे गये हैं जबकि Devanagari-INSCRIPT में इन संयोजनों में संस्कृत के अतिरिक्त चिह्नों को रखा गया है।
कृतिदेव, चाणक्य जैसे नॉन-यूनिकोड फॉण्टों में टाइप करने हेतु ई-पण्डित आइऍमई नामक टाइपिंग औजार है जो कि विशेषकर कोरल ड्रॉ, पेजमेकर जैसे अयूनिकोडित प्रोग्रामों में हिन्दी टाइप करने हेतु उपयोगी है।

विस्तारित इंस्क्रिप्ट (इंस्क्रिप्ट२)

भारत सरकार ने विस्तारित इंस्क्रिप्ट का ड्राफ्ट तैयार किया है। इस मानक की डिजाइन नीति यह है कि वर्तमान इंस्क्रिप्ट की-मैप के अधिकांश विशेषताओं को बनाए रखते हुए नया की-मैप रचा जाय ताकि यूनिकोड 5.2 में प्रस्तावित नए वर्णों को भी कुंजीपटल पर स्थान दिया जा सके। इसके अलावा भविष्य में आने वाले परिवर्तनों को भी सम्मिलित करने की व्यवस्था हो।
संत बखना

संत बखना जी, गायक संत थे। वे संत दादू दयाल के बावन प्रधान शिष्यों में से एक थे। पदों की रचना करते और घूम-घूम कर तथा साधु संतों की संगत में बैठकर गाते। वे गृहस्थ संत थे। संत दादू से उनका बड़ा गहरा लगाव था। दादू की मृत्यु होने पर बखना जी ने जो पद गाया था, उससे पता चलता है कि उनके मन में गुरु के लिए कितनी श्रद्धा थी- ‘बीछड़या राम सनेही रे, म्हारे मन पछतावो ये ही रे। बिलखी सखी सहेली रे, ज्यों जन बिन नागर वेली रे। बखना बहुत बिसूरे रे, दरसन के कारण झूरे रे।’
वे राजस्थान के नरायणा नगर के रहने वाले थे। वे मुसलमान थे लेकिन ऐसे सांसारिक बंधन पूरी तरह भुला चुके थे। दादू की शिष्य परंपरा में रज्जब, बाजिद, बखना जी - सभी ने साम्प्रदायिक सद्भाव का प्रचार किया। बखना जी कहते थे कि हमें अपना जीवन ‘राम’ की चेतना से जगृत कर लेना चाहिए। रामनाम का गुणगान करने में जो समय बीतता है, वही सार्थक होता है, शेष व्यर्थ है।
उनका कहना था कि धन की सेवा, अहंकार और वंश स्वामीपन - एक ही मानसिकता के दो पक्ष हैं-
‘बखना हम तो कहेंगे, रीस करो मत कोई।
माया अरु स्वामी पणी, दोइ-दोई बात न होइ।।’
संत बखना आत्म ज्योति जगाने की बात पर बल देते थे। यदि हम सच्ची साधना करें तो परमात्मा स्वयं आकर हमसे मिलेंगे-
‘ढूंढै दीप पतंग नै, तो वखनां विरद लै जई।
दीपक मांहै जोति व्है, तो घणां मिलैगा आई।’
कहते हैं अजमेर जते हुए सम्राट जहांगीर नरायणा में ठहरे थे। उसने बखना जी की परीक्षा लेने के लिए काजी और पंडितों से पूछा कि परमात्मा ने यह सृष्टि किस समरू रची?
संत बखणा जी ने कहा-
‘जिहुं विरिया यह सब हुआ, सो हम किया विचार।
बखना वरियां खुशी की, करता सिरजनहार।’
वे कहते थे कि साधु संतों की वाणी को अपनाना चाहिए, क्योंकि वही समाज को धोकर निर्मल बनाती है। ‘वाणी बरसे सबद हुहाव। कनरस भरि-भरि हरिरस भाव।’
मेंदरी घूमर

मेंदरी घूमर भारत के छत्तीसगढ़ प्रदेश मे स्थित एक जलप्रपात है। इस जल प्रपात की ऊँचाई 100 फुट है।
चित्रकोट-बारसूर मार्ग पर महनार नाला सैकड़ो फीट ऊंचाई से खाई में गिरकर एक आकर्षक प्रपात का निर्माण करता है। यह एक छोटा परन्तु बहुत ही सुन्दर जल प्रपात है।
वीर नारायण सिंह

वीर नारायण सिंह (१७९५ - १८५७) छत्तीसगढ़ राज्य के प्रथम स्वतंत्रता संग्राम सेनानी, एक सच्चे देशभक्त व गरीबों के मसीहा थे। जिन्होंने अंग्रेजों से लोहा लिया। शहीद वीर नारायण सिंह बिंझवार ने अंग्रेजों से लड़ाई की ।

परिचय

सत्रहवीं सदी में सोनाखान राज्य की स्थापना की गई थी। इनके पूर्वज सारंगढ़ के जमींदार के वशंज थे। सोनाखान का प्राचीन नाम सिंघगढ़ था। कुर्रूपाट डोंगरी में युवराज नारायण सिंह के वीरगाथा का जिन्दा इतिहास दफन है। युवराज नारायण सिंह के पास एक घोड़ा था जो कि स्वामीभक्त था। वे घोड़े पर सवार होकर अपने रियासत का भ्रमण किया करत थे। भ्रमण के दौरान एक बार युवराज को किसी व्यक्ति ने जानकारी दी कि सोनाखान क्षेत्र में एक नरभक्षी शेर कुछ दिनों से आतंक मचा रहा है जिसके चलते प्रजा भयभीत है। प्रजा की सेवा करने में तत्पर नारायण सिंह ने तत्काल तलवार हाथ में लिए नरभक्षी शेर की ओर दौड़ पड़े और कुछ ही पल में शेर को ढेर कर दिए। इस प्रकार से वीर नारायण सिंह ने शेर का काम तमाम कर भयभीत प्रजा को नि:शंक बनाया। उनकी इस बहादुरी से प्रभावित होकर ब्रिटिश सरकार ने उन्हें वीर की पदवी से सम्मानित किया। इस सम्मान के बाद से युवराज वीरनारायण सिंह बिंझवार के नाम से प्रसिध्द हुए।
प्रजा हितैषी का एक अन्य उदाहरण सन् 1856 में पड़ा अकाल है जिसमें नारायण सिंह ने हजारों किसानों को साथ लेकर कसडोल के जमाखोरों के गोदामों पर धावा बोलकर सारे अनाज लूट लिए व दाने-दाने को तरस रहे अपने प्रजा में बांट दिए। इस घटना की शिकायत उस समय डिप्टी कमिश्नर इलियट से की गई। वीरनारायण सिंह ने शिकायत की भनक लगते हुए कुर्रूपाट डोंगरी को अपना आश्रय बना लिया। ज्ञातव्य है कि कुर्रूपाट गोड़, बिंझवार राजाओं के देवता हैं। अंतत: ब्रिटिश सरकार ने देवरी के जमींदार जो नारायण सिंह के बहनोई थे के सहयोग से छलपूर्वक देशद्रोही व लुटेरा का बेबुनियाद आरोप लगाकर उन्हें बंदी बना लिया। 10 दिसम्बर 1857 को रायपुर के चौराहे वर्तमान में जयस्तंभ चौक पर बांधकर वीरनारायण सिंह को फांसी दी गई। बाद में उनके शव को तोप से उड़ा दिया गया और इस तरह से भारत के एक सच्चे देशभक्त की जीवनलीला समाप्त हो गई। उल्लेखनीय है कि गोंडवाना के शेर कहे जाने वाले अमर शहीद वीरनारायण सिंह बिंझवार को राज्य का प्रथम स्वतंत्रता संग्राम सेनानी का दर्जा प्राप्त है।
इनके सम्मान में फिलहाल प्रदेश शासन के आदि जाति कल्याण विभाग ने उनकी स्मृति में पुरस्कार की स्थापना की है। इसके तहत राज्य के अनुसूचित जनजातियों में सामाजिक चेतना जागृत करने तथा उत्थान के क्षेत्र में उत्कृष्ट कार्य करने वाले व्यक्तियों तथा स्वैच्छिक संस्थाओं को दो लाख रुपए की नगद राशि व प्रशस्ति पत्र देने का प्रावधान है।
कवित्रय

तेलुगु के तीन कवियों को सम्मिलित रूप से कवित्रय कहते है, ये तीन कवि हैं- नन्नय्य, तिक्कन और एर्राप्रेगड्डा। कवित्रय ने महाभारत का संस्कृत से तेलुगु में अनुवाद किया।
भाई मतिदास

भाई मतिदास सिख इतिहास के सर्वश्रेष्ठ शहीदों में गिने जाते हैं। वह ब्राह्मण जाति के थे। भाई मतिदास तथा उनके छोटे भाई भाई सती दास और भाई दयाला जी नौवें गुरु  गुरु तेगबहादुर जी के साथ शहीद हुए थे। उनको औरंगजेब के आदेश से दिल्ली के चांदनी चौक में 09 नवम्बर 1675 को आरे से चीर दिया गया था। उन्हें मृत्यु स्वीकार थी, परंतु इस्लाम नहीं। भाई मतिदास गुरु तेगबहादुर जी के बेहद करीबी थे। 
‘भाई’ का सम्मान स्वयं गुरु गोबिंद सिंह जी ने इन शहिदों और पंज प्यारे प्यारों को दिया था।
लोसल

भौगोलिक स्थिति

लोसल उत्तरी अक्षांश 27.4 एवं पूर्वी देशान्तर 74.92 पर स्थित है। इसकी मासत से औसत ऊँचाई 480 मीटर है।

जनसांख्यिकी

2011 की जनगणना के अनुसार लोसल की कुल जनसंख्या 28855 है। पुरूष हिस्सा 50% एवं महिलाएँ 50% हैं। लोसल की साक्षरता दर 56% है जो राष्ट्रीय औसत 59.5% से कुछ कम है जिसमें पुरुष साक्षरता 68% एवं महिला साक्षरता 44% है। लोसल में कुल जनसंख्या का 19% लोग 6 वर्ष से कम आयु के बच्चे हैं।
आभीर

प्राचीन भारतीय महाकाव्यों में आभीर लोगों का उल्लेख मिलता है। वेदों तक में इनका उल्लेख प्राप्त होता है। 'आभीर' शब्द 'पेरीप्लस ऑफ द एइथ्रियन सी' (Periplus of the Erythraean Sea) में भी मिलता है।
कई विद्वानों का मत है कि वर्तमान समय की 'अहीर' जाति ही प्राचीन समय के आभीर थे। उनका मत है कि संस्कृत शब्द आभीर का प्राकृत रूप 'आभीर हो गया।
उदयपुरवाटी

इतिहास

राजा भोजराज सिंह जी (शेखावत) उदयपुरवाटी के शासक थे। वह एक अच्छे और बहादुर राजा और भोजराज जी का शेखावत के पूर्वज थे। राजा भोजराज ने उदयपुरवाटी (साथ ही 45 गांव जिन्हें पैनतालीसा कहा जाता था) अपने पिता रायसल राजा दरबारी से जागीर के रूप में प्राप्त किया। गांव को पहले कौसाम्बी के रूप में जाना जाता था, बाद में नाम बदलकर उदयपुरवाटी कर दिया गया। उदयपुरवाटी  के 45 गांवों को पैनतालीसा के रूप में जाना जाता था। पैनतालीसा के प्रसिद्ध गांव झज्जर, भोजगढ, धामोरा खिरोद, चिड़ावा, घुडागौड़ जी इतयादी थे।

जनसांख्यिकी

2001 तक  भारत की जनगणना के अनुसार उदयपुरवाटी की आबादी 27,831 थी। पुरुषों की संख्या 52% और महिलाओं की संख्या 48% है। उदयपुरवाटी की औसत साक्षरता दर 56% थी जो राष्ट्रीय औसत 59.5% की तुलना में कम है: पुरुष साक्षरता 69% और महिला साक्षरता 43% है। उदयपुरवाटी में 19% जनसंख्या 6 वर्ष से कम उम्र की है।
कोलासिब

धर्म

२०११ जनगणना के अनुसार यहाँ ९३.४५% ईसाई, ५.५३% हिन्दू, ०.७७% मुस्लिम ०.०८% अन्य तथा ०.०६% बौद्ध धर्म के अनुयायी हैं। ०.११% लोगों अपने धर्म का उल्लेख नहीं किया है।

अर्थव्यवस्था

कोलासिब में कृषि ही अर्थव्यवस्था का प्रमुख आधार है; साथ ही जिला मुख्यालय में कुछ लोग नौकरी पर भी निर्भर हैं। यहाँ की मुख्य धंधें सुपारी, चावल, गेहूँ तथा मछली पालन है जिसका मिज़ोरम के अन्य जिलों में निर्यात कर दिया जाता है।

यातायात

हेलीकाॅप्टर सेवा पवन हंस कोलासिब को राज्य की राजधानी आइज़ोल से जोडती है। राष्ट्रीय राजमार्ग ५४ के रास्ते यहाँ की आइज़ोल से दूरी ८३ किमी है जिसके लिये नियमित बस सेवा तथा कैब उपलब्ध हैं।
युद्धकालीन अर्थव्यवस्था

आधुनिक राज्य, युद्ध की आवश्यकताओं की पूर्ति के लिये उत्पादन करने हेतु जो अल्पकालिक व्यय करता है और जो आर्थिक कदम उठाता है, उनको युद्धकालीन अर्थव्यवस्था ((वार इकनॉमी)) कहते हैं। फिलिप ली बिलों (Philippe Le Billon) के अनुसार, "युद्धकालीन अर्थव्यवस्था, हिंसा को जारी रखने के लिये आवश्यक संसाधनों के उत्पादन की, उनको गतिशील बनाने की और उनके नियतन की प्रणाली है।"
कई देश युद्धकाल में कार्य को अधिक योजनापूर्वक करना शुरू कर देते हैं, कई बार राशनव्यवस्था लागू करनी पड़ती है, अनिवार्य सैनिक सेवा चालू कर देते हैं (जैसे- द्वितीय विश्वयुद्ध के समय युनाइटेड किंगडम में महिला सेना, और बेविन बॉय्स (Bevin Boys) शुरू किये गये थे।)
पीथमपुर

पीथमपुर स्थित औद्योगिक ईकाइयाँ

पीथमपुर में स्थापित कुछ प्रमुख औद्योगिक इकाइयाँ ये हैं-
०) फोर्स मोटर्स प्राइवेट लिमिटेड

1) वीई कॉमर्शियल वेहिकल्स लिमिटेड

2) M/s Unichem Laboratories Plot no. 196&196-B, सेक्टर-1, पीथमपुर

3) M/s Man Force Trucks (P) Ltd. Plot no.2-A, सेक्टर-1, पीथमपुर

4) M/s Raymond Woolen Mill Ltd. Plot no.S-4/2, सेक्टर-1, पीथमपुर

5) M/s Indo Borex & Chemicals Ltd. 43 to 48, सेक्टर II, पीथमपुर

6) M/s Allied Asia Gears P Ltd. 95-100, सेक्टर II, पीथमपुर

7) Indo Borex & Chemicals Ltd. 43,44,45,47-a,48,48 a,50, सेक्टर II, पीथमपुर

8) M/s Lloyd Insulation (India) Ltd. Plot No. 102, सेक्टर III, I/A पीथमपुर

9) M/s Mid India Power & Steel Ltd. Plot no. 153-A, सेक्टर-III पीथमपुर धार

10) M/s Panasonic Battery India co. Ltd. 112, सेक्टर III, पीथमपुर

11) M/s L & T Case Equipment Pvt. Ltd. Plot no. 157, सेक्टर-III पीथमपुर धार

12) Worth Parifarlas Pvt. Ltd. सेक्टर-III पीथमपुर धार

13) M/s Tata Steels Ltd. Plot no. 158, सेक्टर-III पीथमपुर धार

14) Luigong India P.Ltd. 163, सेक्टर III, पीथमपुर

15) Mittal Corp Ltd. सेक्टर-III पीथमपुर धार

21) Maxworth Spining & Kniting Pvt. Ltd. सेक्टर-III पीथमपुर धार 

23) शक्ति पम्प्स (इण्डिया) लिमिटेड, प्लॉट संख्या 400-412-A सेक्टर-III पीथमपुर धार

24) M/s Gujarat Ambuja Support ltd. 406, Sect. III, I/A पीथमपुर

25) M/s Parasrampuria International Ltd. Plot No. 423-432, सेक्टर III, I/A पीथमपुर

26) SKFB Ispat Ltd., Goel Cottex Ltd.

27) Essar Steel Ltd. सेक्टर-III पीथमपुर धार

28) M/s Girnar Fibre Ltd. 514A & 514B & 518 A, 523 & 524, Sect. III, I/A पीथमपुर

29) Shree Krishna Foods & Bevrages Ltd. Unit 2 सेक्टर-III पीथमपुर धार

30) M/s Pratap Steel Rolling Mills Ltd. 601, सेक्टर III, पीथमपुर

31) M/s Faith Food P.Ltd. Plot No. 659,660 , सेक्टर III, I/A पीथमपुर

32) ऋषि लेजर कटिंग लिमिटेड 661 से 663, सेक्टर III, पीथमपुर

33) Primal Healthcare Ltd. Plot No. 67-70, सेक्टर III, I/A पीथमपुर.

34) M/s Lakhani Rubber Products Pvt. Ltd. Plot no. 70-B, सेक्टर-III पीथमपुर धार

35) Rohit Surfactants (p) Ltd. Plot no. 74 to 90 सेक्टर-III पीथमपुर

36) M/s Texpro Films Pvt. Ltd. Plot no. 78, सेक्टर-III पीथमपुर धार

37) M/s AL-Fahad omega Engg. Product Ltd. Plot no. M-40 to M-42, सेक्टर-III पीथमपुर धार

38) Avtec Ltd. Plot no. S-3/I, सेक्टर-III पीथमपुर धार

३९) M/s Indore Tekurisia (ind) Pvt. Ltd. 110-C, सेक्टर I, पीथमपुर

४०) M/s Bunge India (P) Ltd. Plot no161, सेक्टर-1, पीथमपुर